سانہ گٮ۪ون وانچہ چھکرِ ہُند ناو چھُ راجپوٗتانہٕ کہ صحرا پٮ۪ٹھ آمُت ۔ اتھ ٲسۍ اوے کٲشرۍ پٲٹھۍگۅڈٕ "صحرائی " ونان﴿ ص 38﴾ ۔ بھارت ناٹٮ۪م زاو کٔشیرِ منز﴿ص85﴾، پیپر مٲشی یودوَے ایرانہٕ پٮ۪ٹھ یو ر وٲژ مگر ژکہ چھُ یہ فَن چینُک ایجاد﴿ص288﴾ ، دپان کٲشُر شال ٲس نوشیر وان عادل سٕنز ملکہ معّظم تہ ولان۔ سۅ ٲس کٲشرِ پشمینُک ییزار تہ لاگان﴿ص109﴾ ۔ رگ وید چھُ خروشتی خطس منز تہ لیکھنہٕ آمُت﴿ص53﴾ کالہٕ داس اوس کٲشُر﴿ ص268﴾۔پٲتھٕر ہش سِپہٕ تہٕ ہمہ گیر اصطلاح چھنہٕ شاید ہندوستانچہ کُنہ زبٲنۍ منز۔ پٲتھرس بانڈٕ ناٹٮ۪م وَنُن گوو کٲشِر زبٲنۍ ہُنداکھ زوتہٕ وُن فانوٗس وٮ۪تہٕ کرنٕچ کو شش کرٕنۍ﴿ص272﴾۔ کٔشیرِ ہُند کالہٕ حساب چھُ پچھِ وار۔ مرازٕکِس چھتٕر گُل گامس منز چھِ أکِس 300 ؤری پرٲنِس قبرستانس منز قبرن پٮ۪ٹھ شاندٕ کنہ یعنی لوح مزار استادٕ، یِمن پٮ۪ٹھ صاحبِ قبر سٕندِس ناوس سٍتۍیہ تہ لیکھِتھ چھُ زِ سُہ گوو زوٗنہٕ پچھ کہ فلٲنۍ دۅہہ یٔمہ عالمہٕ، یہ عبارت چھے کٲشِرۍ پٲٹھۍ﴿ص194﴾ ، کٔشیرِ منزچھِنہٕ ژور بلکہ چھِ شے موسم آسان﴿ص194﴾۔